b"\n_START_ARTICLE_\nJordsk\xc3\xa6lvet i Sichuan 2013\n_START_SECTION_\nKonsekvenser\n_START_PARAGRAPH_\nGodt fjorten timer efter sk\xc3\xa6lvet, afholdte Sichuans Guvern\xc3\xb8r et pressem\xc3\xb8de, hvor han redegjorde for omfanget af katastrofen. Han sagde at det is\xc3\xa6r var g\xc3\xa5et h\xc3\xa5rdt ud over distrikterne Longmen og Quingren i Lushan amtet inkl. Ya'an City, hvor mange huse er styrtet sammen. 7000 huse alene i Longmen. Alene i Lushan er der 117 omkomne_NEWLINE_Kinas Premierminister Li Keqiang, er blev udn\xc3\xa6vnt af pr\xc3\xa6sident Xi Jinping, til at koordinere redningsarbejdet. Li Keqiang bes\xc3\xb8gte de ber\xc3\xb8rte omr\xc3\xa5der tidligt p\xc3\xa5 aftenen lokal tid, og talte p\xc3\xa5 kinesisk tv med redningsfolk og ofre for sk\xc3\xa6lvet. 3870 bev\xc3\xa6bnede politifolk og 10.000 soldater er udsendt til omr\xc3\xa5det for at opretholde lov og orden og hj\xc3\xa6lpe til med redningsarbejdet._NEWLINE_Vand- og elforsyningerne er mange steder ude af funktion, og op til 34 vandresservoirer er i fare for at kollapse, hvis der kommer et st\xc3\xb8rre eftersk\xc3\xa6lv. Mindre jordskred har flere steder blokkeret veje og besv\xc3\xa6rligg\xc3\xb8r redningsarbejdet. Sk\xc3\xa6lvet fik et mindre bjerg i Shaanxi til at kollapse._NEWLINE_Der bor 1,5 millioner mennesker i det h\xc3\xa5rdt ramte Lusan amt, der ogs\xc3\xa5 er hjemsted for et af Kinas st\xc3\xb8rste Panda-reservater. Det ser dog ikke ud til at Pandaerne har lidt n\xc3\xa6vnev\xc3\xa6rdig skade. Det har te-produktionen til g\xc3\xa6ng\xc3\xa6ld, og det er en af omr\xc3\xa5dets vigtigeste n\xc3\xa6ringsveje.\n_START_SECTION_\nTektonik\n_START_PARAGRAPH_\nJordsk\xc3\xa6lvet indtraf i lav dybde, med hypocentret kun 12\xc2\xa0km under jordoverfladen. Der er tale om en forkastning hvor den ene side overskydes den anden (reverse-faulting), og det er som andre jordsk\xc3\xa6lv i omr\xc3\xa5det, foranlediget af at den Indiske Plade st\xc3\xb8der ind i den Eurasiske Plade med en fart af 50\xc2\xa0mm om \xc3\xa5ret._NEWLINE_Omr\xc3\xa5det rammes ofte af jordsk\xc3\xa6lv og de har f\xc3\xb8r haft fatale konsekvenser med mange d\xc3\xb8dsfald. Senest Jordsk\xc3\xa6lvet i Sichuan 2008, hvor omring 70.000 mennesker mistede livet. I 1933 omkom 9300 mennesker (25. aug.)."